wickkiey/tamil-wikipedia-chunked huggingface dataset:
# பூமிக்கடலில் ஒரு மந்திரவாதி

**பூமிக்கடலில் ஒரு மந்திரவாதி** (*A Wizard of Earthsea*) என்ற புதினம் அமெரிக்க எழுத்தாளரான **அர்சலா கே. லா குவின்** (*Ursula K. Le Guin)* எழுதிய குழந்தைகளுக்கான ஒரு கற்பனை ஆங்கிலப் புதினம். இந்தப் புதினம் 1968 ஆம் ஆண்டில் முதன் முதலாக சிறிய பதிப்பகம் பாரானசசால் பதிப்பிக்கப்பட்டு வெளிவந்தது. இது கற்பனை இலக்கியம் மற்றும் குழந்தைகளுக்கான இலக்கியம் போன்ற இலக்கிய வகைகளில் சிறந்த ஒன்றாகக் கருதப்படுகிறது.  
இந்தக் கதையானது கற்பனையான பூமிக்கடலில் உள்ள தீவுகூட்டத்தில் நடப்பதாக அமைக்கப்பட்டு, மந்திரம் அறிந்த இளமையான சிறுவனான கேட் என்பவரைச் சுற்றி நடப்பதாக எழுதப்பட்டுள்ளது. இவர் கோன்ட் என்னும் தீவில் பிறந்தவர். கேட் சிறுவனாக இருக்கும் பொழுதே பெரும் வல்லமையைக் கொண்டிருந்தார். மந்திரவாதிகளுக்கான பள்ளியில் சேர்ந்தார். இவரது முட்டாள்தனமான தன்மை அவருடைய நண்பர்களில் ஒருவரோடு மோதலை உண்டாக்கியது. இருவருக்கும் இடையே நடந்த மந்திர மாயாஜாலச் சண்டையில், கேட் மந்திரத்தைத் தவறாக உச்சரிக்கப் போய் ஒருவித நிழல் உருவம் உண்டாகியது. இந்தப் புதினம் முழுமைக்கும் கேட் அந்த நிழல் உருவத்திடமிருந்து எப்படி தப்பித்து அதனை அழிக்கிறார் என்பதை விளக்குவதாகவே அமைந்திருக்கும்.  
புத்தகம் பெரும்பாலும் முக்கிய கதைமாந்தரின் வளர்ச்சி (Bildungsroman) அல்லது வளர்ந்து வரும் கதைமாந்தரைப் பற்றி விவரிக்கும் புதினமாக விவரிக்கப்பட்டுள்ளது. இந்தக் கதையின் நாயகன் கேட், தனது சக்தியைக் கட்டுக்குள் வைத்திருப்பதற்கான முயற்சிகளில் ஈடுபடுகிறான், மேலும் இதன் மூலம் இறப்புடன் இணக்கம் ஏற்படுத்துகிறான். இந்தப் புதினமானது மந்திரவாதிகள் பராமரிக்க வேண்டிய பூமிக்கடலின் அடிப்படை சமநிலை குறித்த தாவோவியக் கருத்துக்களைக் கொண்டுள்ளது. இக்கருத்து மொழி மற்றும் பெயர்கள் எவ்வாறு உலகத்தின் சமநிலையைப் பாதிக்கும் கொண்டுள்ளது என்ற கருத்தை நெருக்கமாக இணைந்திருக்கிறது. கதையின் கட்டமைப்பு ஒரு பாரம்பரிய காப்பியங்களோடு ஒத்திருந்தாலும் அவற்றிலிருந்து மாறுபட்டதாக உள்ளதாகவும் விமர்சகர்கள் கருதுகின்றனர். பொதுவாக வழக்கமான மரபுக்கதைகளில் நாயகன் வெள்ளை நிறத்தில் தான் இருப்பதும் ஆனால் இங்கு கருப்பு நிறத்தில் உள்ளதுமே விமர்சகர்களின் கருத்துக்குக் காரணமாக அமைந்துள்ளது.  
பூமிக்கடலில் ஒரு மந்திரவாதி வாசகரிடத்தில் நல்ல நேர்மறை விமர்சனங்களைப் பெற்றது. ஆரம்பத்தில் நல்ல குழந்தைகளுக்கான புதினம் என்ற வகையிலும் பின்னர் அனைத்து பொது வாசகரிடத்திலும் நல்ல வரவேற்பைப் பெற்றது. இந்தப் புதினம் 1969 ஆம் ஆண்டிற்கான போஸ்டன் குளோப் ஹார்ன் புத்தக விருது பெற்றது மற்றும் 1979 ஆம் ஆண்டின் லீவிஸ் காரோல் செல்ஃப் விருது பெற்றது. மார்கரெட் அட்வூட் இப்படிச் சொன்னார், கற்பனை இலக்கியத்தின் "நல்வாழ்வு" என்றழைத்தார். லா குவின் பூமிக்கடலில் ஒரு மந்திரவாதி புதினத்தின் தொடர்ச்சியாக அடுத்து அடுத்து ஐந்து புத்தகங்களை வெளியிட்டார். 1971 ஆம் ஆண்டில் தி டோம்ஸ் ஆஃப் அட்வான் (*The Tombs of Atuan*) , 1972 ஆம் ஆண்டில் தொலைவான கடற்கரை (*The Farthest Shore)*,1990 ஆம் ஆண்டில் தெஹான்(*Tehaப்nu)*, 2001 ஆம் ஆண்டில் மற்றொரு காற்று(*The Other Wind)*, மற்றும் பூமிக்கடலில் இருந்து கதைகள்(*Tales from Earthsea)* என்ற ஐந்து புத்தகங்கள் பூமிக்கடல் வரிசைத் தொடராக வெளியிட்டார். ஜார்ஜ் சுலுசர் பூமிக்கடல் தொடரை "உயர்ந்த பாணியையும், கற்பனைகளையும்" கொண்டிருப்பதாக பாராட்டினார். அப்பொழுது அமன்டா கிரெய்க், பூமிக்கடலில் ஒரு மந்திரவாதி "மிகவும் உள்ளக் கிளர்ச்சி ஊட்டுகிற, விவேகமுடைய மற்றும் அழகிய குழந்தைகளுக்கான புதினம்" என்று கூறினார்.
# பொன்மகள் வந்தாள் (தொலைக்காட்சித் தொடர்)

**பொன்மகள் வந்தாள்** விஜய் டிவியில் பெப்ரவரி 26ம் தேதி 2018ஆம் ஆண்டு முதல் திங்கள் முதல் சனிக்கிழமை வரை பகல் 2:00 மணிக்கு ஒளிபரப்பான மெகா தொடர். இந்தத் தொடரை இயக்குநர் நம்பி ராஜ் இயக்க, மேகனா வின்சென்ட், விக்கி கிரிஷ், சானா, தரணி, ரம்யா போன்ற பலர் நடித்துள்ளார்கள். இந்த தொடர் 1 பெப்ரவரி 2020ஆம் ஆண்டு 571 அத்தியாங்களுடன் நிறைவு பெற்றது.
# பொன்மகள் வந்தாள் (தொலைக்காட்சித் தொடர்)

## கதை சுருக்கம்

இந்த தொடரின் கதை கரு குடும்பத்தின் சந்தோஷத்துக்காக எதையும் செய்த துணியும் நடுத்தர பெண்ணின் வாழ்க்கையில் ஏற்படப் போகும் பல திருப்பங்கள் தான் இந்தத் தொடரின் கதை.
# பொன்மகள் வந்தாள் (தொலைக்காட்சித் தொடர்)

## நடிகர்கள்

### முதன்மை கதாபாத்திரம்

- மேகனா வின்சென்ட் - (பகுதி: 105-571) - ரோகினி (கௌதமின் மனைவி)
- விக்கி கிரிஷ் - கெளதம் (ரோகிணியின் கணவன்)
- சானா - ராஜேஸ்வரி (கௌதமின் தாய்)
# பொன்மகள் வந்தாள் (தொலைக்காட்சித் தொடர்)

## நடிகர்கள்

### துணை கதாபாத்திரம்

- தரிணி - மரகதம் (ரோகிணியின் அம்மா)
- நாதன் ஷியாம் - விஷ்ணு (கௌதமின் அண்ணா)
- ரம்யா - சௌமியா (விஷ்ணுவின் மனைவி)
- பெரோஸ் கான் -அசோக்
- விஜய் கிருஷ்ணராஜ் - ஷண்முகம் (மரகதமனின் அண்ணா / அசோக்கின் அப்பா)
- நிஷா ஜெகதீஸ்வரன் - பிரியா
- சுவேதா - காவேரி (ரோகிணியின் அக்கா / அசோக்கின் மனைவி)
- அர்ச்சனா -ஸ்வாதி (ரோகிணியின் தங்கை)
- மதன் - சேது
- பிரியா பிரின்ஸ் - மாயா (விஷ்ணுவின் காதலி)
# பொன்மகள் வந்தாள் (தொலைக்காட்சித் தொடர்)

## நடிகர்கள்

### முன்னாள் நடிகர்கள்

- ஆயிஷா - ரோகிணி (பகுதி:1-104)
- மௌனிகா - காவேரி
# பொன்மகள் வந்தாள் (தொலைக்காட்சித் தொடர்)

## இவற்றை பார்க்க

- விஜய் தொலைக்காட்சி நிகழ்ச்சிகளின் பட்டியல்
# சரவணன் மீனாட்சி (பகுதி 3)

**சரவணன் மீனாட்சி 3** என்பது விஜய் தொலைக்காட்சியில் புகழ் பெற்ற சரவணன் மீனாட்சி தொடரின் மூன்றாம் பாகம் ஆகும். இந்த தொடர் 18 சூலை 2016 முதல் 17 ஆகத்து 2018 ஆம் ஆண்டு வரை திங்கள் முதல் வெள்ளி வரை இரவு 8:30 மணிக்கு ஒளிபரப்பாகி 556 அத்தியாங்களுடன் நிறைவு பெற்ற தொலைக்காட்சி நாடகத் தொடர் ஆகும். இந்த தொடரில் மீனாட்சியாக 'சரவணன் மீனாட்சி (பகுதி 2)' நடித்த ரச்சித்தா மகாலட்சுமி நடிக்கிறார் இவருக்கு ஜோடியாக ரியோ ராஜ் ரியோ சரவணனாக நடிக்கின்றார் இவர்களுடன் சங்கரபாண்டி, காயத்ரி, சமந்தா, ராஜ்குமார், ராஜசேகர் போன்ற பலர் நடிக்கிறார்கள். இந்த தொடர் காதல், குடும்பம், பேய், பழிவாங்குதல், திகில் போன்ற பல கதை அம்சங்களை கொண்டுள்ளது.
# சரவணன் மீனாட்சி (பகுதி 3)

## கதைகள்

### கதை: 01

வெளிநாட்டில் படித்து விட்டு வரும் மீனாட்சி கிராமத்தில் உள்ள சரவணன் காதலித்து திருமணம் செய்து கொள்கிறார். இதனால் இரு வீட்டாருக்கும் பல பிரச்சனை, மாமன் மகன் சரவணனை காதலித்த முத்தழகு கோபம் கொண்டு சரவணனின் அண்ணனை திருமணம் செய்து கொள்கிறாள். ஒரே வீட்டிற்குள் இருவரும் வசிக்க போட்டி, பொறாமை சண்டைகள் ஆரம்பிக்கின்றன. இதன் நடுவில் சரவணனை பழிவாங்க நினைக்கும் மீனாட்சியின் தாய்.
# சரவணன் மீனாட்சி (பகுதி 3)

## கதைகள்

### கதை: 02

சொத்துக்களை இழந்த மீனாட்சி குடும்பத்தினர் மெஸ் வைப்பதற்காக ஒரு வீட்டினை வாடகைக்கு பிடிக்க, அந்த வீட்டில் தூக்கு போட்டு இறந்து போன பெண்ணின் பேய் முத்தழகுவை பிடித்துக்கொள்கிறது. இதனால் சரவணன் மீனாட்சி குடும்பத்தில் பல பிரச்சனைகள். இதன் நடுவில் சரவணன் மனைவி மீனாட்சிக்கு அம்மன் அருள் பிடிக்கிறது. அப்புறம் என்ன தனது குடும்பத்தினரை பழிவாங்க நினைக்கும் பேயிடம் இருந்து தனது குடும்பத்தை காப்பாற்ற போராடி ஜெயிக்கிறாள் மீனாட்சி.
# சரவணன் மீனாட்சி (பகுதி 3)

## கதைகள்

### கதை: 03

விடுமுறைக்கு குடுமபினருடன் வெளியூர் செல்லகின்றனர். அங்கு நடக்கும் ஒரு போட்டியில் சிறந்த தம்பதியர் யார் என்ற போட்டியில் முத்தழகு சங்கரபாண்டி தம்பதியர் சொதப்பி விட சரவணன் மீனாட்சி தம்பதியர் ஜெயிக்கிறார்கள். இது முத்தழகுவிற்கு கோபத்தை ஏற்படுத்துகிறது. அடுத்தடுத்த போட்டிகளில் ஜெயித்தே ஆகவேண்டும் என்று கணவனுக்கு கண்டிசன் போடுகிறாள். இதனால் இரு குடும்பத்தினருக்கும் வரும் மனஸ்தாபங்கள்.
# சரவணன் மீனாட்சி (பகுதி 3)

## கதைகள்

### கதை: 04

சொத்துக்களை இழந்து புது ஊருக்கு போகும் சரவணன் குடும்பத்தினர்கள் அங்கு மீனாட்சிக்கு வரும் கடந்த கால ஞாபங்கள். கடந்த காலத்தில் ஒரு இளவரசியாக வாழ்கின்றார். தனது கடந்த கால எதிரிகளை நிகழ்காலத்தில் காணும் மீனாட்சி அவர்களிடமிருந்து தனது குடுபத்தினரை எப்படி காப்பாற்றுகிறாள் என்பது தான் கதை.
# சரவணன் மீனாட்சி (பகுதி 3)

## கதைகள்

### கதை: 05

முத்தழகின் தங்கை தங்கம் வெளியூரில் படித்து முடித்து விட்டு ஊருக்கு வருகின்றார். அவர் படிக்க செற்ற இடத்தில் ஒருவரை காதலிக்கிறார் இந்த விடயம் குடுப்பதினாருக்கு தெரியவர இந்த காதலுக்கு தடை போடுவார்களா இல்லை இருவரையும் சேர்த்து வைப்பார்களா என்பது தான் கதை.
# சரவணன் மீனாட்சி (பகுதி 3)

## நடிகர்கள்

### முதன்மை கதாபாத்திரம்

- ரச்சித்தா மகாலட்சுமி - மீனாட்சி (சரவணனின் மனைவி)
- ரியோ ராஜ் - சரவணன் (மீனாட்சியின் கணவன்)
- சங்கரபாண்டி - சங்கரபாண்டி (சரவணனின் அண்ணா / முத்தழகின் கணவன்)
- காயத்ரி - முத்தழகு (சங்கரபாண்டியனின் மனைவி)
- சமந்தா . சத்யவதனி (சரவணனின் சகோதரி / சக்திவேலுவின் மனைவி)
- ராஜ்குமார் - சக்தி வேலு (சத்யவதினியின் கணவன்)
- செந்தில் குமாரி - தேவயானி (சரவணனின் அம்மா)
- ரவி சந்திரன் - வேலுச்சாமி (சரவணனின் அப்பா)
- தீபா - பழனியம்மாள் (முத்தழகின் அம்மா)
- மீனாட்சி - தங்கம் (முத்தழகின் தங்கை) (2018)
- விஷ்ணு - கதிர்வேல் சரவணன் (கதிர்) (தங்கத்தின் காதலன்) (2018)
# சரவணன் மீனாட்சி (பகுதி 3)

## நடிகர்கள்

### துணை கதாபாத்திரம்

- சுசித்ரா - ஜோதி மீனாட்சியின் தங்கை
- லட்சுமி - லட்சுமி (மீனாட்சியின் தாய்)
- ஞானசம்பந்தன் - மருதுபாண்டி (மீனாட்சியின் தந்தை)
- பிரிட்டோ - ரத்னவேல் பாண்டி ( மீனாட்சியின் இளைய சகோதரன்)
- குமார மூர்த்தி - குருவில்லா (சரவணன் நண்பன்)
- பிராங்கிளின் - ஞானமணி (சரவணன் நண்பன்)
- அன்பரசன்
- வாசு விக்ரம் - (கதிர்வேலின் தந்தை) (2018)
- நித்தியா ரவிந்திரணன்- (கதிர்வேலின் தாய்) (2018)
# சரவணன் மீனாட்சி (பகுதி 3)

## நடிகர்கள்

### பழைய கதாபாத்திரம்

- ராஜசேகர் - ராமசாமி (சரவணனின் தாத்தா)
- பவித்ரா - ராஜி
- நந்தினி - ஜோதி மீனாட்சியின் தங்கை
- நித்தியா -
- ஸ்டாலின் -
- சித்ரா
- ஷிவானி - காயத்ரி
# சரவணன் மீனாட்சி (பகுதி 3)

## விருதுகள்

இந்த தொடர் 3வது மற்றும் 4வது விஜய் தொலைக்காட்சி விருதுகள் மற்றும் கலாட்டா நட்சத்திரா விருதுகளில் சிறந்த தொடர், சிறந்த நாயகன் மற்றும் நாயகி, சிறந்த வில்லி, சிறந்த தாய், சிறந்த ஜோடி போன்ற 30க்கும் மேலுள்ள பிரிவுகளின் கீழ் பரிந்துரைக்கப்பட்டு 9 விருதுகளை வென்றுள்ளது என்பது குறிப்பிடத்தக்கது.
# சரவணன் மீனாட்சி (பகுதி 3)

## எதிர்மறை கருத்துக்கள்

இந்த தொடர் மற்றும் சரவணன் மீனாட்சி (பகுதி 1), சரவணன் மீனாட்சி (பகுதி 2) போல விறுவிறுப்பான கதை அமசத்தை கொள்ளவில்லை என்று பல சமூக வலயலங்களில் எதிர்மறை கருத்துக்களை பதிவிடுகின்றனர். இந்த தொடரில் நடித்த ரச்சித்தா மகாலட்சுமி பலர் சமூகவலை தளங்களில் கேளிக்கை செய்தனர் அதையும் எதிர்த்து 2வது முறையாகவும் இந்த தொடரில் கதாநாயகியா நடிக்கின்றார்.
# சர்க்கரை (ஆள் பெயர்)

சர்க்கரை மன்றாடியார் என்னும் பெயர் கொண்ட பெருமக்கள் பலர் உள்ளனர். காங்கேயம் பகுதியில் உள்ள (நத்தக்) காரையூர், ஆணூர் ஆகியவற்றின் தலைவர்களாக விளங்கியவர்கள் **சர்க்கரை** என்னும் பெருங்குடியினர்.
1. சர்க்கரை மன்றாடியார் (வள்ளல்)
1. நல்லசேனாபதி சர்க்கரை மன்றாடியார்
1. காரையூர் சர்க்கரை மன்றாடியார்
1. தென்காரையூர் சர்க்கரை
# சர்க்கரை மன்றாடியார் (வள்ளல்)

**சர்க்கரை மன்றாடியார்** என்பவர் 17-ஆம் நூற்றாண்டில் வாழ்ந்த ஒரு வள்ளல். தமிழ்ப் புலவர்களைப் போற்றியவர்.
மதுரையில் திருமலை அய்ய நாயுடு காரு 1623-1699 ஆண்டுகளில் ஆட்சி புரிந்தார். இவர் காலத்தில் பாளையக்காரராக இருந்த ராமப்பய்யர் என்பவர் சங்ககிரி என்பவர் சர்க்கரையாரைச் சிறையிலிட்டார். எனவே இந்த வள்ளல் 17-ஆம் நூற்றாண்டில் வாழ்ந்தவர் என்பது தெரியவருகிறது. *நல்லதம்பி சர்க்கரை காதல்* என்னும் நூல் இவர்மீது பாடப்பட்டுள்ளது.
# சர்க்கரை மன்றாடியார் (வள்ளல்)

## தமிழுக்குக் கொடை

### தமிழுக்குத் தாலி

இவர் சம்பந்த சர்க்கரை எனவும் குறிப்பிடப்படுகிறார். இவர் ஆணூர் பாளையக்காரர். பாளையக்காரர்கள் அரசுக்கு இறைவரி செலுத்த வேண்டும். இவர் வரி செலுத்தவில்லை என்பதற்காக மதுரை நாயக்கர்கள் ஆட்சிக் காலத்தில் தளவாய் இராமப்பய்யர் இவரைச் சிறையில் அடைத்திருந்தார். இந்த வள்ளலைக் காணத் தமிழ்ப் புலவர் ஒருவர் சிறைக்குச் சென்றார். சர்க்கரையார் தன் மனைவிக்குச் சொல்லி அனுப்பி அவர் விரும்பித் தந்த தாலியைப் புலவருக்குத் தந்தார். புலவர் பெற்றுக்கொண்டு சென்று, அதனைத் தளவாயிடம் காட்டி நிகழ்ந்ததைத் கூறினார். தளவாய் சர்க்கரையாரை விடுதலை செய்தார். சர்க்கரையார் விருப்பப்படி ஏனைய பாளையக்காரர்களையும் விடுதலை செய்தார்.
# சர்க்கரை மன்றாடியார் (வள்ளல்)

## தமிழுக்குக் கொடை

### தமிழுக்காகக் காயும் நெய்யில் கை விட்டது

காமிண்டன் என்னும் புலவர் இவரைக் காண இவரது இல்லத்துக்கு வந்தார். சர்க்கரையார் சற்றே அளவளாவி விட்டு அவருக்கு விருந்தளிப்பதற்காக, காமிண்டனிடம் சொல்லிவிட்டு, உள்ளே சென்றார். சற்றே காலம் தாழ்ந்தது. அங்கு வந்த அவது வேலையாள் ஒருவன் ‘விருந்து படைக்கக் காலமாகும்’ என்று காமிண்டனிடம் கூறினார். சர்க்கரையார் தன்னை மதிக்கவில்லை என்று காமிண்டன் கருதினார். எழுந்து சென்றுவிட்டார். சமையல் முடிந்த பின் சர்க்கரையார் புலவரைத் தேடினார். தேடிச் சென்றார். கண்டார். வருக என அழைத்துவந்தார். தன்னை இழிவு படுத்தியதாகப் புலவர் சர்க்கரையாரிடம் தெரிவித்தார். சர்க்கரையார் காய்ந்துகொண்டிருக்கும் நெய்யில் தன் கையை விட்டு, தாம் அவரை இழிவுபடுத்தவில்லை என்று சத்தியம் செய்தார். புலவர் ஏற்றுக்கொண்டு சர்க்கரையார் அளித்த உணவை உண்டார். புலவர் மேலும் சர்க்கரையாரைச் சோதனை செய்வாராய் உண்ட தன் வாயைக் கழுவி விட வேண்டும் என்றார். சர்க்கரையார் அதனையும் செய்தார். சர்க்கரையாருக்குத் தமிழ்மீது அத்துணைப் பற்று. இதனை உணர்த்தும் பிற நூல் பேற்கோள் பாடல்கள்
# சர்க்கரை மன்றாடியார் (வள்ளல்)

## வெளிப்பார்வை

- மனைவி தாலியைத் தமிழ்ப் புலவருக்குப் பரிசிலாக வழங்கியது
- காயும் நெய்யில் கை வைத்துச் சத்தியம் செய்த்து
# பிஷப் ஜான்சன் நினைவு மேல்நிலைப் பள்ளி, தரங்கம்பாடி

**தமிழ் சுவி சேஷ லுத்தரன் திருச்சபை பிஷப் ஜான்சன் நினைவு மேல்நிலைப் பள்ளி** என்பது தமிழ்நாட்டின், மயிலாடுதுறை மாவட்டம், தரங்கம்பாடியில் உள்ள ஒரு மேல்நிலைப் பள்ளி ஆகும்.
# பிஷப் ஜான்சன் நினைவு மேல்நிலைப் பள்ளி, தரங்கம்பாடி

## பள்ளியின் சிறப்பு

இந்தப் பள்ளியானது தமிழுக்குத் தொண்டாற்றிய சீகன் பால்க் வாழ்ந்த வீட்டின் அருகில் உள்ளது. இந்தியாவில் பெண்களுக்காக தொடங்கப்பட்ட முதல் பள்ளி இதுதான் என்பது குறிப்பிடப்பட்டது.
# பிஷப் ஜான்சன் நினைவு மேல்நிலைப் பள்ளி, தரங்கம்பாடி

## வரலாறு

இப்பள்ளியானது 1708 இல் திண்ணைப் பள்ளியாக தொடங்கப்பட்டு, 1714 இல் துவக்கப் பள்ளியாக மாறியது, 1952 இல் உயர்நிலைப் பள்ளியாகவும் பின்னர் மேல்நிலைப் பள்ளியாகவும் தரம் உயர்த்தப்பட்டு 2018 காலகட்டத்தில் 300 மாணவர்களுடன் செயல்பட்டு வருகிறது. இங்கு பெரும்பாலும் கிராமப்புற மாணவர்களே படிக்கின்றனர்.
# தென்காரையூர் சர்க்கரை

**தென்காரையூர் சர்க்கரை** சிறந்த கொடை வள்ளல். இவரைப்பற்றிக் கொங்கு மண்டல சதகம் குறிப்பிடுகிறது.
# தென்காரையூர் சர்க்கரை

## சவுக்கடி

சொட்டை என்பது இரண்டு பக்கமும் கூர்மை உள்ள ஒருவகை வேல்.
இந்தப் படைக்கருவியைப் பயன்படுத்துவதில் தேர்ச்சி பெற்றவர் தென்காரையூர் சர்க்கரை.
இவரை நாடி நாவலர் ஒருவர் வந்தார்.
சர்க்கரையார் அவருக்குப் பொன் தட்டில் பரிசுகளை வைத்துத் தந்தார்.
வந்தவர் அதனை வாங்கிக்கொள்ளவில்லை.
மாறாக, அருகில் கிடந்த சாட்டை ஒன்றை எடுத்து, சர்க்கரையாரை அடித்தார்.
சர்க்கரையார் சவுக்கடியை வாங்கிக்கொண்டே, “நான் ஒரு குற்றமும் செய்யவில்லையே! ஏன் என்னை அடிக்கிறீர்” என வினவினார்.
“தங்களிடம் என் நா வளத்தை வெளிப்படுத்தலாம் என்று வந்தேன். நீங்களோ எனக்குப் பரிசு தந்து என்னைக் கேவலப்படுத்திவிட்டீர். அதனால் அடித்தேன்” என்றார் நாவலர்.
“உண்மைதான். நான் ஒரு பணிக்காக அவசரமாக வெளியில் சென்றுகொண்டிருந்தேன். அப்போது நீங்கள் வந்துவிட்டீர்கள். உங்களைக் காக்க வைக்கக் கூடாது என்று இப்படிச் செய்தேன்” என்றார், சர்க்கரையார்.
நாவலர் தன் செயலுக்கு நாணி, சர்க்கரையாரைப் போற்றிப் பாடினார். இந்தச் செய்தியைக் கூறும் கொங்குமண்டல சதகம் பாடல் சவுக்கால் அடித்த நாவலர் பாடிய பாடல்கள்
# காரையூர் சர்க்கரை மன்றாடியார்

**காரையூர் சர்க்கரை மன்றாடியார்** சிறந்த போர்வீரர் ஆவார். கொங்கு மண்டல சதகம் பாடல் இவரைப் பற்றிக் குறிப்பிடுகிறது. பொருநை, காவிரி ஆகிய ஆறுகள் பெருகி வளம் பெருக்கும் நாடு கொங்கு. சோழ அரசர்கள் இந்த நாட்டைத் துன்புறுத்தினர். கொங்கு நாட்டுக் காரையூரில் வாழ்ந்த மன்றாடியார் என்பவர் பாண்டியன் விரும்பியபடி, சோழரைப் புறமுதுகிட்டு ஓடும்படி விரட்டினார். இந்தச் செய்தியை மற்றொரு நூல் குறிப்பிடுகிறது.
# நேபாள குடியரசுத் தலைவர்

**நேபாள குடியரசுத் தலைவர்**, (**President of the Federal Democratic Republic of Nepal**) , நேபாள ஜனநாயக கூட்டாட்சிக் குடியரசு மற்றும் முப்படைகளின் தலைவர் ஆவார். நேபாளத்தில் மன்னராட்சி ஒழித்து, நேபாளத்தை ஜனநாயக கூட்டாட்சிக் குடியரசாக அறிவித்த நாளில் குடியரசுத் தலைவர் பதவி மே 2008ல் உருவாக்கப்பட்டது. நேபாளத்தின் முதல் குடியரசுத் தலைவர் ராம் பரன் யாதவ் ஆவார்.  
வித்யா தேவி பண்டாரி நாட்டின் முதல் பெண் ஜனாதிபதி, அக்டோபர் 2015 இல் தேர்ந்தெடுக்கப்பட்டார். தற்போதைய ஜனாதிபதி ராம் சந்திர பௌதெல் மார்ச் 2023 இல் தேர்ந்தெடுக்கப்பட்டார்.
# நேபாள குடியரசுத் தலைவர்

## குடியரசுத் தலைவர் தேர்தல்

நேபாள நாடாளுமன்றத்தின், பிரதிநிதிகள் சபை, தேசிய சபை உறுப்பினர்கள் மற்றும் ஏழு நேபாள மாநிலங்களின் சட்டமன்ற உறுப்பினர்களால், நேபாள குடியரசுத் தலைவர் தேர்ந்தேடுக்கப்படுகிறார்.  
குடியரசுத் தலைவரின் பதவிக் காலம் 5 ஆண்டுகள் ஆகும். ஒருவர் இரண்டு முறைக்கு மேல் குடியரசுத் தலைவர் பதவி வகிக்க இயலாது.
# நேபாள குடியரசுத் தலைவர்

## அதிகாரங்கள்

இந்தியக் குடியரசுத் தலைவர் போன்றே, நேபாளக் குடியரசுத் தலைவரின் அனைத்து அதிகாரங்களும் சடங்கு சம்பிரதாயம் போன்றதே. பிரதம அமைச்சரின் ஆலோசனையின் படியே நேபாள குடியரசுத் தலவர் செயல்படுகிறார்.
# நேபாள குடியரசுத் தலைவர்

## குடியரசுத் தலைவர் பதவியின் வரலாறு

நேபாள இடைக்கால அரசியலமைப்பு சட்டத்தின் படி நேபாளத்தில் சனவரி, 2007 அன்று மன்னராட்சி முறை ஒழிக்க தீர்மானிக்கப்பட்டது. நேபாளத்தின் தற்காலிக குடியரசுத் தலைவராக முன்னாள் பிரதம அமைச்சர் கிரிஜா பிரசாத் கொய்ராலா தேர்ந்தெடுக்கப்பட்டார். 28 மே 2008ல் கூடிய நேபாள நாடாளுமன்றம், ராம் பரன் யாதவ்வை, நேபாளத்தின் முதல் குடியரசுத் தலைவராக தேர்ந்தெடுத்தது. இதன் மூலம் நேபாளத்தில் 247 ஆண்டு கால மன்னராட்சி முறை அதிகாரப்பூர்வமாக முடிவிற்கு வந்தது.
# நேபாள குடியரசுத் தலைவர்

## நேபாளக் குடியரசுத் தலைவர்கள் (2008 முதல் - தற்போது வரை)

;
| எண் | பெயர் | படம் | தேர்ந்தெடுக்கப்பட்ட நாள் | பதவியேற்ற நாள் | விலகிய நாள் | துணை குடியரசுத் தலைவர் | வாக்குகள் |
| --- | --- | --- | --- | --- | --- | --- | --- |
| நேபாள குடியரசுத் தலைவர் தேர்தல், 2018 |  |  |  |  |  |  |  |
# நேபாள குடியரசுத் தலைவர்

## நேபாள குடியரசுத் தலைவர் தேர்தல், 2023

நேபாளத்தின் ஜனாதிபதி பதவிக்கான தேர்தல் மார்ச் 9, 2023 அன்று நடைபெற்றது. தேர்தலில் ராம் சந்திர பௌதெல் மற்றும் சுபாச்சந்திர நெம்வாங் ஆகியோர் போட்டியிட்டனர். ராம் சந்திர பௌதெல் அதிக வாக்குகள் பெற்று தேர்தலில் வெற்றி பெற்றார்.  
**குடியரசுத் தலைவர் தேர்தல்**  
| ராம் சந்திர பௌதெல் | நேபாளி காங்கிரஸ் | 556 |
| --- | --- | --- |
| சுபச்சந்திர நெம்வாங் | மார்க்சிஸ்ட்-லெனினிஸ்ட் ஒன்றியம் | 260 |
| செல்லாத வாக்குகள் | 5 | 881 |
</>
# நேபாள குடியரசுத் தலைவர்

## இதனையும் காண்க

- நேபாள ஜனநாயக கூட்டாட்சிக் குடியரசு
- நேபாள பிரதம அமைச்சர்கள்
- நேபாள மன்னர்கள்
# துப்பறிவாளன்

**துப்பறிவாளன்** (**Thupparivalan**) என்பது 2017 இல் வெளிவந்த தமிழ்த் திரைப்படம் ஆகும். இதனை மிஷ்கின் இயக்கியிருந்தார். விஷாலின் பிலிம் பேக்டரி நிறுவனம் இதனைத் தயாரித்திருந்தது. விஷால், பிரசன்னா, அனு இம்மானுவேல், ஆண்ட்ரியா ஜெரெமையா ,வினய், பாக்யராஜ் ஆகியோர் முக்கியக் கதாப்பாத்திரங்களில் நடித்துள்ளனர். சிம்ரன் கெளரவத்தோற்றத்தில் நடித்துள்ளார். 2016 மார்ச்சில் துவங்கப்பட்ட இந்தத் திரைப்படம் செப்டம்பர் 24, 2017 இல் வெளியானது. இந்தக் கதையின் நாயகன் கதாப்பாத்திரமானது ஆர்தர் கொனன் டொயிலின் புதினமான செர்லக் ஓம்சு கதையின்  
துப்பறியும் கதாப்பாத்திரத்தை அடிப்படையாக வைத்து உருவாக்கப்பட்டது. படத்தின் துவக்கத்தில் அவருக்கு நன்றி தெரிவிக்கப்பட்டுள்ளது.இந்தப் படத்தின் பின்னணி இசை மற்றும் பாடல்களுக்கான இசையை அரோள் கரோலி இசையமைத்துள்ளார். இந்தத் திரைப்படம் வணிக ரீதியாகவும் , விமர்சன ரீதியாகவும் வெற்றி பெற்றது.  
இது தெலுங்கு மொழியில் டிடெக்டிவ் எனும் பெயரில் மொழிமாற்றம் செய்யப்பட்டு வெளியானது..  
இந்தத் திரைப்படத்தின் படப்பிடிப்பு 2016 ஆம் ஆண்டின் இறுதி முழுவதிலும் 2017 தொடக்கத்திலும் நடைபெற்றது. பத்து நாட்கள் படப்பிடிப்பு மட்டுமே மீதம் உள்ளதாக மே, 2017இல் படக்குழு தெரிவித்தது. இந்தக் கதையின் விஷாலின் கதாப்பாத்திரமானது செர்லக் ஓம்சு தாக்கத்தில் உருவாக்கப்பட்டது என மிஷ்கின் தெரிவித்தார். அதேபோல் ஆர்தர் கொனன் டொயிலின் புதினத்தின் மருத்துவர் வாட்சனின் கதாப்பாத்திரத்தின் தாக்கத்தில் பிரசன்னாவின்<nowiki/>கதாப்பாத்திரத்தினை வடிவமைத்திருந்தார் . ஆகஸ்டு, 2017 இல் சண்டைக்காட்சியின் போது விஷாலுக்கு காலில் சிறிய காயம் ஏற்பட்டது. வினய்க்கு தோள்பட்டையில் காயம் ஏற்பட்டது. இருந்தபோதிலும் படப்பிடிப்பு தொடர்ந்து நடத்தப்பட்டது..
# காமிண்டன் (புலவர்)

**காமிண்டன்** என்பவர் ஒரு புலவர். இவரைப் பற்றிக் கொங்கு மண்டல சதகம் பாடல் 52-ல் குறிப்பிடப்பட்டுள்ளது. இந்தப் புலவர் சர்க்கரை மன்றாடியாரைக் காண மன்றாடியார் இல்லத்துக்கு வந்தார். சர்க்கரையார் சற்றே அளவளாவி விட்டு அவருக்கு விருந்தளிப்பதற்காக, காமிண்டனிடம் சொல்லிவிட்டு, உள்ளே சென்றார். சற்றே காலம் தாழ்ந்தது. அங்கு வந்த அவது வேலையாள் ஒருவன் ‘விருந்து படைக்கக் காலமாகும்’ என்று காமிண்டனிடம் கூறினார். சர்க்கரையார் தன்னை மதிக்கவில்லை என்று காமிண்டன் கருதினார். எழுந்து சென்றுவிட்டார். சமையல் முடிந்த பின் சர்க்கரையார் புலவரைத் தேடினார். தேடிச் சென்றார். கண்டார். வருக என அழைத்துவந்தார். தன்னை இழிவு படுத்தியதாகப் புலவர் சர்க்கரையாரிடம் தெரிவித்தார். சர்க்கரையார் காய்ந்துகொண்டிருக்கும் நெய்யில் தன் கையை விட்டு, தாம் அவரை இழிவுபடுத்தவில்லை என்று சத்தியம் செய்தார். புலவர் ஏற்றுக்கொண்டு சர்க்கரையார் அளித்த உணவை உண்டார். புலவர் மேலும் சர்க்கரையாரைச் சோதனை செய்வாராய் உண்ட தன் வாயைக் கழுவி விட வேண்டும் என்றார். சர்க்கரையார் அதனையும் செய்தார். சர்க்கரையாருக்குத் தமிழ்மீது அத்துணைப் பற்று.
# அறிவியல் மற்றும் புத்தாய்வுக் கழகம்

**அறிவியல் மற்றும் புத்தாய்வுக் கழகம்**அல்லது **AcSIR,** ஒரு தேசியமுக்கியத்துவம்வாய்ந்தஇந்திய நிறுவனம்ஆகும்.இதன் தலைமையிடம், சென்னையிலுள்ள தரமணியில்சிஎஸ்ஐஆர் வளாகத்திலுள்ளது. இந்தநிறுவனம் முனைவர்பட்டம் (Phd.,) மற்றும் முனைவர் பட்டத்திற்கு பிந்தைய பட்டம்(Post Phd.,) வழங்கும் நோக்கத்திற்காக ஏற்படுத்தப்பட்டது.  
இந்தநிறுவனமானதுஆராய்ச்சிமற்றும்ஆய்வுகளைநிர்வகிக்கஏற்பட்ட ஒரு மையப்படுத்தப்பட்ட நிறுவனம் ஆகும். இதனை இந்தியபாரளுமன்றத்தின்கீழவையானலோக் சபாவில் 2010ஆம் ஆண்டு சட்டம் இயற்றி உருவாக்கினர். அதே சட்டமானது இந்தநிறுவனத்தினை ஒரு "தேசிய முக்கியத்துவமான நிறுவனமாக"அங்கீகரித்தது.  
அறிவியல் மற்றும் புத்தாய்வுக் கழகம்(AcSIR),இந்திய அரசின்தீர்மானத்தினால் ஜூன் 17, 2010அன்றுநிறுவப்பட்டது மற்றும் அறிவியல் மற்றும் தொழில்துறை ஆராய்ச்சிசபை(சிஎஸ்ஐஆர்)-உடன் இணைந்து அறிவியல் மற்றும் தொழிற்துறையில் மேம்பட்ட கல்வி மற்றும் ஆராய்ச்சி மேம்பாட்டிற்காக தேசிய முக்கியத்துவம் வாய்ந்த நிறுவனமாக இதுஅறிவியல் மற்றும் புத்தாய்வுக் கழக சட்டத்தின் மூலமாக, 2011 ஏப்ரல் மாதம் 3ஆம் தேதி 2012ஆம் வருடம் அறிவிக்கப்படது.  
இதுஇந்தியாவின் 23நகரங்களில்பரவியுள்ள 37 ஆய்வகங்கள் மற்றும்சிஎஸ்ஐஆரின் 6 அலகுகளையும் ஆய்வு மையமாக கொண்ட ஒர் உயர்பல்கலைக்கழகமாகும்.
# அறிவியல் மற்றும் புத்தாய்வுக் கழகம்

## SIRO அங்கீகாரம்

அறிவியல் மற்றும் தொழிலக ஆராய்ச்சித்துறை (DSIR), அறிவியல் மற்றும் தொழில்நுட்ப அமைச்சு, இந்திய அரசு ஆகியன AcSIR-ஐ ஒரு அறிவியல் மற்றும் தொழில்துறை ஆராய்ச்சி அமைப்பாக (SIRO)அங்கீகரித்துள்ளது.
# அறிவியல் மற்றும் புத்தாய்வுக் கழகம்

## மேலும் விவரங்கள்

இந்த நிறுவனமானது மற்ற கல்வி பல்கலைக்கழகங்களில் வழங்கப்படாத ஆராய்ச்சி வாய்ப்புகளை மாணாக்கர்களுக்கு அளிக்கிறது.  
இந்த நிறுவனமானது இதன்கல்விதிட்டங்களில் சிஎஸ்ஐஆர் ஆய்வகங்களைச்சார்ந்த சுமார் 2200 முழு நேர உறுப்பினர்களை ஆசிரியர்களாகவும்,மேலும் 2000க்கும் மேற்பட்ட மாணவர்களையும் மற்றும் 7 கல்விசாரா ஊழியர்களையும் உறுப்பினர்களாக கொண்டுள்ளது.
# நேபாள ராஷ்டிரிய ஜனதா கட்சி

**நேபாள ராஷ்டிரிய ஜனதா கட்சி** (**Rastriya Janata Party Nepal**) (; மொழிபெயர்ப்பு: **National People's Party Nepal**; **RJPN**), நேபாளத்தின் அரசியல் கட்சிகளில் ஒன்றாகும். இக்கட்சி பல பிராந்திய கட்சிகளை ஒன்றிணைத்து, மகந்த் தாக்கூர் தலைமையில் 20 ஏப்ரல் 2017ல் தோற்றுவிக்கப்பட்டது.  
இக்கட்சி நேபாளத் தேர்தல் ஆனையத்தில் 7 சூலை 2017 அன்று பதிவு செய்துள்ளது.
# நேபாள ராஷ்டிரிய ஜனதா கட்சி

## தேர்தல்களில்

### உள்ளாட்சித் தேர்தல்களில்

நேபாள மாநில எண் 2ல் நடைபெற்ற உள்ளாட்சிச் தேர்தல்களில், நேபாள ராஷ்டிரிய ஜனதா கட்சியைச் சேர்ந்த 1,112 உள்ளாட்சி மன்ற உறுப்பினரகள் வெற்றி பெற்றது. மேலும் ஜனக்பூர் உள்ளிட்ட 25 நகராட்சிகளில் மேயர் பதவிகளை கைப்பற்றி, இரண்டாவது பெரிய கட்சியாக உருப்பெற்றது.
# நேபாள ராஷ்டிரிய ஜனதா கட்சி

## தேர்தல்களில்

### மாநில சட்டமன்றத் தேர்தலில்

மேலும் மாநில எண் 2ன் சட்டமன்றத் தேர்தலில் 25 சட்டமன்ற இடங்களைக் கைபப்ற்றி, நேபாள பெடரல் சோசலிஸ்ட் கூட்டமைப்பு கட்சியுடன் இணைந்து, மாநிலத்தில் பிப்ரவரி 2018ல் கூட்டணி அரசு நிறுவியுள்ளது.
# நேபாள ராஷ்டிரிய ஜனதா கட்சி

## தேர்தல்களில்

### நேபாள பிரதிநிதிகள் சபைத் தேர்தலில்

நேபாள பிரதிநிதிகள் சபைத் தேர்தலில், இக்கட்சி 17 இடங்களைக் கைப்பற்றி, நேபாளத்தில் நான்காவது பெரிய அரசியல் கட்சியாக உருவெடுத்துள்ளது.
# நேபாள ராஷ்டிரிய ஜனதா கட்சி

## தேர்தல்களில்

### நேபாள தேசிய சபைத் தேர்தலில்

பிப்ரவரி, 2018ல் நடைபெற்ற நேபாள தேசிய சபைக்கான தேர்தலில், நேபாள மாநில எண் 2லிருந்து, நேபாள ராஷ்டிரிய ஜனதா கட்சி, இரண்டு இடங்களைக் கைப்பற்றியுள்ளது.
# நேபாள ராஷ்டிரிய ஜனதா கட்சி

## கட்சியின் தேர்தல் செயல்திறன்

2017 - 18ல் நேபாள பிரதிநிதிகள் சபைக்கான தேர்தலில், இக்கட்சி 4,72,254 வாக்குகளும் (4.95%), 17 இடங்களையும் கைப்பற்றி, நான்காவது பெரிய கட்சியாக விளங்குகிறது.
| # | % |  |  |  |  |
| --- | --- | --- | --- | --- | --- |
| நேபாள பிரதிநிதிகள் சபைத் தேர்தல், 2017-2018 | மகந்த் தாக்கூர் | 472,254 | 4.95 | 4வது இடம் | } |
# அரு. ராமநாதன்

**அரு. ராமநாதன்** (சூலை 7, 1924 - 1974) தமிழக எழுத்தாளர், தொகுப்பாளர், பத்திரிகையாளர், பதிப்பாளர் மற்றும் திரைவசன கர்த்தா ஆவார். ரதிப்பிரியா, கு. ந. ராமையா ஆகிய பெயர்களிலும் எழுதினார்.
# அரு. ராமநாதன்

## வாழ்க்கைச் சுருக்கம்

அரு.ராமநாதன் சிவகங்கை மாவட்டம், கண்டனூரில் 1924 ஆம் ஆண்டில் பிறந்தார். இவர் எழுதிய முதல் சிறுகதை ‘கோழிப் பந்தயம்’ .தொடர்ந்து அம்பிகாபதி, பழையனூர் நீலி, நாயனம் சவுந்திர வடிவு, மனோரஞ்சிதம் என்ற சிறுகதைகளையும் எழுதியுள்ளார். இவர் எழுதிய முதல் புதினம் ‘அசோகன் காதலி’. இவரது உன்னதமான படைப்பாக கருதப்படும் "வீரபாண்டியன் மனைவி" பத்திரிக்கையில் ஏழு ஆண்டுகளாக தொடராக வந்தது. மூன்று பாகங்களில் பின்னர் நூலாக வெளிவந்தது.  
இவர் எழுதிய நாடகங்கள்: 'வெற்றி வேல் வீரத்தேவன்’, ‘வானவில்‘. ராஜராஜ சோழன் திரைப்படம் உட்பட ‘பூலோக ரம்பை’, ‘ஆரவல்லி’ ஆகிய படங்களுக்கும் வசனம் எழுதியுள்ளார்.  
அரு.ராமநாதன் 1974-இல் மறைந்தார்.
# அரு. ராமநாதன்

## படைப்புகள்

- அசோகன் காதலி
- வீரபாண்டியன் மனைவி
- அறுபது மூவர் கதைகள்
- குண்டு மல்லிகை
- போதிசத்துவர் கதைகள்
- மதன காமராஜன் கதைகள்
- ராஜராஜ சோழன்
- விநாயகர் புராணம்
- காலத்தால் அழியாத காதல்
- விக்கிரமாதித்தன் கதைகள்
- கிளியோபாட்ரா
- சுந்தரரின் பக்தியும் காதலும்
- வெற்றிவேல் வீரத்தேவன்
- வேதாளம் சொன்ன கதைகள்
- பழையனூர் நீலி
# அரு. ராமநாதன்

## படைப்புகள்

### மொழிபெயர்த்தவை

1. சிந்தனையாளர் பெஞ்சமின் பிராங்க்ளின் - மார்கரெட் கசின்ஸ்
# அரு. ராமநாதன்

## பதிப்பித்தவை

### சிந்தனையாளர் வரிசை

1. எபிகூரஸ் - மலர்மன்னன்
1. எமர்ஸன் - சிங்காரவேலு
1. ஐன்ஸ்டைன் - ப. நா. பாலசுப்பிரமணியன்
1. பிளேட்டோ - அரு. ராமநாதன்
1. பெஞ்சமின் பிராங்கிளின்
# அரு. ராமநாதன்

## பதிப்பித்தவை

### பொன்மொழிகள் வரிசை

1. அவ்வையார் பொன்மொழிகள்
1. மகாகவி பாரதியார் பொன்மொழிகள்
# நேபாள பெடரல் சோசலிஸ்ட் கூட்டமைப்பு

**நேபாள பெடரல் சோசலிஸ்ட் கூட்டமைப்பு** (**Federal Socialist Forum, Nepal**) (; சுருக்கப் பெயர் **FSFN**) நேபாளத்தின் பெரிய அரசியல் கட்சிகளில் ஒன்றாகும். நேபாளத்தின் தராய் பகுதிகளின் பல வட்டார கட்சிகளின் இணைப்பால் இக்கட்சி 15 சூன் 2015 அன்று நிறுவப்பட்டது.உபேந்திர யாதவ் மற்றும் இராஜேந்திர சிரேஸ்தா ஆகியவர்கள் இக்கட்சியின் நிறுவனத் தலைவர்கள் ஆவார்.
# நேபாள பெடரல் சோசலிஸ்ட் கூட்டமைப்பு

## 2017 - 2018 தேர்தல்களில்

### உள்ளாட்சித் தேர்தலில்

இக்கட்சி 2017 நேபாள உள்ளாட்சித் தேர்தலில், 34 மேயர் பதவிகளையும், 32 துணைமேயர் பதவிகளையும், 262 வார்டு தலைவர் பதவிகளையும், 1,111 வார்டு உறுப்பினர்கள் பதவிகளையும் கைப்பற்றியது.
# நேபாள பெடரல் சோசலிஸ்ட் கூட்டமைப்பு

## 2017 - 2018 தேர்தல்களில்

### நேபாள நாடாளுமன்றத் தேர்தல், 2017

2017 நேபாள நாடாளுமன்றத் தேர்தலில், நேபாள பிரதிநிதிகள் சபைக்கு இக்கட்சி 16 இடங்களை வென்று, தேசிய அளவில் ஐந்தாம் இடத்தை பிடித்துள்ளது. The party was one of five parties to be declared "national parties".மேலும் நேபாள தேசிய சபையில் இக்கட்சி இரண்டு உறுப்பினர்களைக் கொண்டுள்ளது.
# நேபாள பெடரல் சோசலிஸ்ட் கூட்டமைப்பு

## 2017 - 2018 தேர்தல்களில்

### மாநில சட்டமன்றத் தேர்தல்களில்

2017 நேபாள மாநிலங்களின் சட்டமன்றத் தேர்தலில் இக்கட்சி நேபாள ராஷ்டிரிய ஜனதா கட்சியுடன் கூட்டணி சேர்ந்து போட்டியிட்டது.  
நேபாள மாநில எண் 2ன் சட்டமன்றத்தில் 29 இடங்களையும், நேபாள மாநில எண் 1ல் 3 இடங்களையும், நேபாள மாநில எண் 5ல் 5 இடங்களையும் கைப்பற்றியது.  
நேபாள மாநில எண் 2ன் சட்டமன்றத்தில் இக்கட்சி, நேபாள ராஷ்டிரிய ஜனதா கட்சியுடன் இணைந்து ஆட்சி அமைத்துள்ளது. நேபாள ராஷ்டிரிய ஜனதா கட்சியின் ஆதரவுடன்
இக்கட்சியின் சட்டமன்ற உறுப்பினர் முகம்மது லால்பாபு ரவுத் நேபாள மாநில எண் 2ன் கூட்டணி அரசின் முதலமைச்சராக பதவியேற்றார்.
# நேபாள பெடரல் சோசலிஸ்ட் கூட்டமைப்பு

## கொள்கை

இக்கட்சி கூட்டாச்சித் தத்துவம் மற்றும் சோசலிசம் ஆகிய கருத்துக்களைக் கொண்டுள்ளது.
# நேபாள பெடரல் சோசலிஸ்ட் கூட்டமைப்பு

## தேர்தல் திறன்

| நேபாள பிரதிநிதிகள் சபை | உபேந்திர யாதவ் | 470,201 | 4.93 | 5ம் இடம் | } |
| --- | --- | --- | --- | --- | --- |
# நேபாள பெடரல் சோசலிஸ்ட் கூட்டமைப்பு

## தேர்தல் திறன்

### நேபாள மாநில எண் 2

நேபாள மாநில எண் 2ல் இக்கட்சி நேபாள ராஷ்டிரிய ஜனதா கட்சியுடன் இணைந்து கூட்டணி அரசு அமைத்துள்ளது.
| முகம்மது லால்பாபு ரவுத் | 2018-தற்போது வரை | } |
| --- | --- | --- |
# வில்லா டு வில்லேஜ்

**வில்லா டு வில்லேஜ்** விஜய் டிவியில் மார்ச் 17ம் தேதி 2018ஆம் ஆண்டு முதல் சனி மற்றும் ஞாயிறு இரவு 9:30 மணிக்கு ஒளிபரப்பாகும் ஒரு பொழுதுபோக்கு விளையாட்டு நிகழ்ச்சியாகும். நகர வாழ்வில் வாழ்ந்து பழகியவர்கள் கிராமத்தில் வாழ்ந்தால் என்னவாகும் என்பதை மையப்படுத்தி உருவாகியுள்ளது. இந்த நிகழ்ச்சியை ஆண்ட்ருஸ் தொகுத்து வழங்குகின்றார்.
# வில்லா டு வில்லேஜ்

## விளையாட்டின் கரு

நகரத்தைச் சேர்ந்த பனிரெண்டு பெண்கள், பணம் மற்றும் எந்த விதமான நவீன வசதிகளும் இல்லாமல் நாற்பது நாட்கள் கிராமத்தில் அங்கேயே தங்கி அந்த சூழலுக்கு ஏற்றாற்போல வாழ்ந்து காட்டவேண்டும் என்பதுதான் போட்டி.
# வில்லா டு வில்லேஜ்

## கலந்துகொண்டவர்கள்

| 01 | அக்சரா ரெட்டி |  |
| --- | --- | --- |
| 02 | உபாசனா |  |
| 03 | ஷர்மிகா |  |
| 04 | ரியா கபூர் |  |
| 05 | சாரோன் ரோசரி மார்வின் |  |
| 06 | சனம் ஷெட்டி |  |
| 07 | காயத்ரி |  |
| 08 | அபிஷேகா |  |
| 09 | பவித்ரா |  |
| 10 | மீனாட்சி |  |
| 11 | ஷில்பா |  |
| 12 | தனுப்ரியா | } |
# வில்லா டு வில்லேஜ்

## இவற்றை பார்க்க

- விஜய் தொலைக்காட்சி நிகழ்ச்சிகளின் பட்டியல்
# சூப்பர் சிங்கர் 6

**சூப்பர் சிங்கர்** என்பது விஜய் தொலைக்காட்சியில் 21 சனவரி முதல் 15 ஜூலை 2018 ஆம் ஆண்டு வரை சனி மற்றும் ஞாயிற்றுக்கிழமைகளில் இரவு 7 மணிக்கு ஒளிபரப்பான உண்மைநிலை பாட்டு போட்டி நிகழ்ச்சி ஆகும். இது எயார்டல் சூப்பர் சிங்கர் நிகழ்ச்சியின் வரிசையில் ஆறாம் பருவம் ஆகும்.  
2006ஆம் ஆண்டில் தமிழகத்தின் குரல் தேடல் என தொடங்கிய இந்நிகழ்ச்சி, தற்போது உலக அளவில் உள்ள தமிழர்கள் பங்கேற்கும் ஒரு நிகழ்ச்சியாகிவிட்டது. இந்நிகழ்ச்சிக்கு மேலும் சிறப்பூட்ட, தொலைக்காட்சி வரலாற்றில் முதல் முறையாக இசைப்புயல் ஏ. ஆர். ரகுமான் இணைகிறார் மற்றும் இந்த நிகழ்ச்சியில் வெற்றி பெறுபவருக்கு தனது இசையில், பாடும் ஒரு அரிய வாய்ப்பு கிடைக்கப் போகிறது’ என்று அறிவித்தார்.  
இந்த நிகழ்ச்சியில் நடுவர்களாக பி. உன்னிகிருஷ்ணன், அனுராதா ஸ்ரீராம், சுவேதா மோகன், பென்னி தயாள் ஆகியோர் பங்கேற்கின்றனர். பிரியங்கா மற்றும் மா கா பா ஆனந்த் தொகுத்து வழங்கினார்கள். இந்த பருவத்தின் வெற்றியாளராக கிராமியப்பாடகர் செந்தில் கணேஷ் என்பவர் தெரிவு செய்யப்பட்டார்.
# காமிண்டன் (வள்ளல்)

**காமிண்டன்** என்பவர் ஒரு கொடையாளி. இவரைப் பற்றிக் கொங்கு மண்டல சதகம் பாடல் குறிப்பிடுகிறது.
வாணன் என்பவன் தன் வறுமையைப் போக்கிக்கொள்ள இவரை நாடினான்.
காமிண்டன் கொடுக்கவில்லை.
எனவே வாணன்,
“கொடையில் பெரியவர் என்று உன்னைக் காண வந்தேன்.
நீர் எனக்குக் கொடுக்கவில்லை.
அதனால் உன்னை விற்று என் வறுமையைப் போக்கிக்கொள்வேன்”
என்று கூறிக் காமிண்டன் மடியைப் பிடித்து இழுத்தான்.
காமிண்டன் வாணனைப் பின் தொடர்ந்தார்.
சொன்னவாறே காமிண்டனை விற்று வாணன் தன் வறுமையைப் போக்கிக்கொண்டான்.
இவ்வாறு தனையே விற்றுக் காமிண்டன் கொடை வழங்கினான்.
இதனைக் கூறும் பாடல்  
<poem>கொடையில் பெரியோய் உடனே எனக்குக் கொடாமையால்
கடையில் பெற நினை விற்று என் கலியைக் கழிப்பன் என
மடியைப் பிடித்திழுத்தே விலை கூறிய வாணன் மிடி
வடியப் பொருள் தந்த காமிண்டனும் கொங்கு மண்டலமே. </poem>  
; இவரைக் குறிக்கும் வேறு பெயர்கள்  
- அழகன் உத்தம சோழக் காமிண்டன்
- காமிண்டன்
# முதலிக் காமிண்டன்

**முதலிக்காமிண்டன்** என்பது பருத்திப்பள்ளி என்னும் ஊரில் வாழ்ந்த செல்லன் என்பானுக்குத் தரப்பட்ட ஒரு பாராட்டு விருது. இதனை வழங்கியவர் கிருஷ்ணதேவராயர். தாராபுரம் என்னும் தென்கரையூரில் நடைபெற்ற போரில் இந்தச் செல்லன் படை ஒன்றைத் திரட்டிக்கொண்டு வந்து பகைவரை வென்றான். இதனைப் பாராட்டிக் கிருட்டிணதேவராயர்  
முதலிக் காமிண்டன் என்னும் விருதினைச் செல்லனுக்கு வழங்கினார். இந்தச் செய்தியைக் கொங்கு மண்டல சதகம் படல்களில் ஒன்று தெரிவிக்கிறது.  
;பாடல்  
<poem>புதுமைப் படை வேட்டுவர் சூழத் தாராபுரத்துடனே
சதுரமிகு படையால் சமராற்றிச் சயம் பெறவே
முதலிக்காமிண்டன் எனக் கிருஷ்ணராயர் மொழி விருதை
மதிகொள் பருத்திப் பளிச் செல்லனும் கொங்கு மண்டலமே. 74 </poem>
# கொடைக்கானல் பாதரச நஞ்சு

**கொடைக்கானல் பாதரச நஞ்சு** (Kodaikanal mercury poisoning) என்பது கொடைக்கானலில் இருந்த பாதரச வெப்பமானி தயாரிப்புத் தொழிற்சாலையான (ஹிந்துஸ்தான் யூனிலீவர் லிமிடெட்) இருந்து உலகம் முழுக்க ஏற்றுமதி செய்யும் நோக்கத்துடன் பாதரச வெப்பமாணியை தயாரித்து அதன் தயாரிப்பு செயல்முறையினால் ஏற்பட்ட பாதரச மாசுபாடுகளை நிரூபித்த வழக்கு ஆகும். இதனால் ஏற்பட்ட சுற்றுச்சூழல் பாதிப்புகளால் 2001 இல் தொழிற்சாலை மூடப்பட்டது. மேலும் இதிலிருந்து இந்தியாவில் உள்ள பெருநிறுவனங்களின் பொறுப்பின்மை மற்றும் பெருநிறுவனங்களின் அலட்சியம் போன்ற சிக்கல்கள் வெளிவரக் காரணமாயிற்று.
# கொடைக்கானல் பாதரச நஞ்சு

## கொடைக்கானல்

கொடைக்கானலானது தென்னிந்திய மாநிலமான தமிழ்நாட்டின் பழனி மலைகளில் உயரமான இடத்தில் கடல் மட்டத்திலிருந்து 7,000 அடி உயரத்தில் அமைந்துள்ள மலை வாசஸ்தலம் ஆகும். இது மார்ச் மாதம் முதல் சூன் மாதம் வரையிலான கோடைகாலத்தில் இந்திய மற்றும் சர்வதேச சுற்றுலா பயணிகளை பார்வையிடும் தென்னிந்தியாவின் பிரபலமான இடமாகும். கொடைக்கானலானது 1845 ஆம் ஆண்டு பிரித்தானிய ராஜ்ஜியத்தில், இந்தியாவின் சமவெளிகளில் நிலவும் உயர்ந்த வெப்பநிலையில் இருந்து மற்றும் வெப்பமண்டல நோய்களிலிருந்து தங்களைக் காத்துக்கொள்ளும் இடமாக ஆங்கிலேயர்களால் நிறுவப்பட்டது. இப் பிராந்தியத்தின் பொருளாதாரம் சுற்றுலாவினால் செழித்து வளர்கிறது, விருந்தோம்பல் தொழிற்துறையின் வளர்ச்சியால் அதிக எண்ணிக்கையிலான தங்கும் விடுதிகள் மற்றும் உணவகங்கள் இப்பகுதியில் தோன்றியுள்ளன. மேலும் கொடைக்கானலானது 12 ஆண்டுகளுக்கு ஒரு முறை பூக்கும், அரிதான குறிஞ்சிப் பூக்களின் இடமாகவும் உள்ளது. இப்பூக்கள் பூக்கும் பருவத்தில் உலகெங்கிலும் இருந்து சுற்றுலாப்பயணிகளை கொடைக்கானல் ஈர்க்கிறது.
# கொடைக்கானல் பாதரச நஞ்சு

## பாதரசம் மற்றும் அதன் பாதிப்புகள்

பாதரசம் என்பது உலோக வகையைச் சேர்ந்த ஒரு தனிமமாகும். இது சாதாரண வெப்ப நிலை மற்றும் அழுத்தத்தில் திரவ நிலையில் இருக்கும். சிறிய அளவிலான பாதரசம் கூட தாவரங்கள் மற்றும் விலங்கினங்களுக்கு ஆபத்தானது ஆகும். பாதரசம் கலந்த தண்ணீரைக் குடித்தால் நரம்பு மண்டலம் பாதிப்படைகின்றது. மேலும் சுவாச மண்டலமும் சிறுநீரக மண்டலமும் மெல்ல செயல் இழக்கும் அபாயமும் உள்ளன. இந்த பாதிப்புகள் அடுத்த தலைமுறைக்கும் தொடர்கின்றன. பாதரசமானது வெப்பமானி, காற்றழுத்தமானி, ஸ்பைக்மோமோனியோமீட்டர்கள் மற்றும் உடனொளிர்வு விளக்குகள் போன்ற தொழில்துறை நோக்கங்களுக்காக பயன்படுத்தப்படுகிறது. உலகளவில் மெல்லமெல்ல, பாதரசம் சார்ந்த சாதனங்களைப் பயன்படுத்துவது கைவிடப்பட்டு வருகின்றது, மேலும் பாதரச சாதனங்களுக்கு பதிலாக எண்ணியல் தொழில் நுட்ப சாதனங்கள் பயன்பாட்டுக்கு வருகின்றன.
# கொடைக்கானல் பாதரச நஞ்சு

## கொடைக்கானலில் பாதரச நச்சு

கொடைக்கானலில் இயங்கிவந்த ஹிந்துஸ்தான் யூனிலீவர் லிமிடெட் நிறுவனத்தின் வெப்பமானி ஆலையினால் கொடைக்கானல் பகுதியில் பாதரச மாசுபாடு ஏற்பட்டது. மாசுபடுத்தும் தொழில்கள் தொடர்பாக வளர்ந்த நாடுகளில் அதிக விழிப்புணர்வு ஏற்பட்டதன் காரணமாக அமேரிக்காவில் இருந்த பாண்ட்ஸ் நிறுவனத்துக்குச் சொந்தமான வெப்பமானி தொழிற்சாலையை பிரித்து, 1982 ஆம் ஆண்டு, இந்தியாவுக்கு மாற்றிப்பட்டது. 1987 ஆம் ஆண்டு, பான்ட்ஸ் இந்தியா நிறுவனத்திடம் இருந்த வெப்பமானி தொழிற்சாலையானது இந்துஸ்தான் யூனிலீவர் நிறுவனத்திடம் கைமாறியது.  
இந்த தொழிற்சாலை அமெரிக்காவிலிருந்து பாதரசத்தை இறக்குமதி செய்து, அமெரிக்கா மற்றும் ஐரோப்பியச் சந்தைகளுக்கு வெப்பமானிகளை ஏற்றுமதி செய்தது. 2001 ஆம் ஆண்டய காலகட்டத்தில், தொழிற்சாலையில் பணிபுரிந்த தொழிலாளர்கள் பலருக்கு சிறுநீரகம் மற்றும் அது தொடர்புடைய நோய்பாதிப்புகளுக்கு ஆளானதாக புகார்கள் எழுந்தன. பாதரசத்துக்கு எதிரான தமிழ்நாடு கூட்டணி (TNAAC) போன்ற பொது நலக் குழுக்களானது நிறுவனம் முறையான நெறிமுறைகளை பின்பற்றாமல் பாதரசக் கழிவுகளை அகற்றுவதாகக் கூறினர். 2001 ஆம் ஆண்டின் தொடக்கத்தில், பொது நலக் குழுக்கள் உடைந்த கண்ணாடி வெப்பமாணிகளின் ஒரு குவியலைக் கண்டறிந்தன, அவை சோலைக்காடு வனத்தின் உட்பகுதியிலிருந்தன, அவை தொழிற்சாலையில் இருந்து கொண்டுவந்து கொட்டப்பட்டிருக்கலாம் என்ற ஐயம் எழுந்தது. மார்ச் மாதத்தில், உள்ளூர் தொழிற் சங்கம் மற்றும் சர்வதேச சுற்றுச்சூழல் அமைப்பான கிரீன்பீஸ் தலைமையில் பொதுமக்கள் தொழிற்சாலையை மூடக்கோரிப் போராடினர். விரைவில் நிறுவனமானது பாதரசத்தால் மாசுபடுத்தப்பட்ட கழிவுகளை அகற்றுவதாக ஒப்புக் கொண்டது. 2002 ஆம் ஆண்டில் நிறுவனத்தின் ஆண்ட றிக்கையிலும் அதன் அண்மை நிலைத்தன்மை அறிக்கையிலும் தனது தொழிற்சாலைக்கு பின்னால் உள்ள நிலத்தில் பாதரச மாசுபட்டுக்குள்ளான கண்ணாடிக் கழிவுகளை மூடிவிடவில்லை என்றது. ஆனால் 5.15 மெட்ரிக் டன் கண்ணாடி அளவில் 0.15% எஞ்சியுள்ள பாதரசம் மட்டுமே தொழிற்சாலைகளில் இருந்து மூன்று கிலோமீட்டர் தொலைவில் உள்ள ஒரு குப்பை மறுசுழற்சி செய்யும் காய்லான் நிறுவனத்திற்கு விற்பனை செய்யப்பட்டது என்றது. மேலும் சர்வதேச சுற்றுச்சூழல் ஆலோசகரால் தயாரிக்கப்பட்ட ஒரு அறிக்கையை மேற்கோளிட்டு யுனிலீவர் தொழிற்சாலையின் தொழிலாளர்களுக்கோ அல்லது சுற்றுச்சூழலிலுக்கோ எந்த பாதிப்பையும் ஏற்படுத்தவில்லை எனக் கூறியது.
# கொடைக்கானல் பாதரச நஞ்சு

## திருப்பி அனுப்பும் கோரிக்கை

தொழிற்சாலை மூடப்பட்டவுடன், அங்கு மீதமுள்ள பாதரசக் கழிவுகளை மறுசுழற்சிக்கு அமெரிக்காவிற்கு திருப்பி அனுப்ப வேண்டும் என்றும், தொழிற்சாலை வளாகத்தை தூய்மையாகவும், தொழிலாளர்களின் உடல்நல பாதிப்புகளை கவணிக்கவேண்டியும் செயற்பாட்டாளர்கள் கோரினர். கிரீன்பீஸ் தலைமையில் உள்ளூர் அமைப்புகள் மற்றும் தொழிலாளர் சங்கம், அரசாங்கப் பிரதிநிதிகள், நிறுவனத்திற்கு எதிரான சட்ட நடவடிக்கையை எடுக்கத் துவங்கினர்.  
பொது மக்களின் அமைப்புகள் மற்றும் தொழிலாளர் போன்றோர் ஒத்துழைப்புடன் கிரீன்பீஸ் பிரச்சாரகர் அமிர் சாகுல் நிறுவனத்தால் ஷோலா வனப்பகுதியில் கொட்டப்பட்ட 290 டன் பாதரசத்தை சேகரித்து, அதை மறுசுழற்சிக்கு அமெரிக்காவிற்கு அனுப்பக்கோரி 2003 இல் வலியுறுத்தினார். இது ஊடகங்களால் 'reverse dumping' என்று பாராட்டப்பட்டது. கிரீன்பீஸ் பிரச்சாரகர்கள் அமீர் சாஹூல் மற்றும் நவ்ரோஸ் மோடி ஆகியோர் குழுக்களை வழிநடத்தி, அதன்வழியாக இந்திய அரசின் அணுசக்தித் துறையால் விசாரணை ஒன்று ஆரம்பிக்கப்பட்டது, இதில் கொடைக்கானலில் வளிமண்டலத்தில் இயல்பான அளவை விட பாதரச நிலையானது 1000 மடங்குக்குக்கும் அதிகமாக இருந்தது என அறியப்பட்டது. அணுசக்தித் துறை அறிவியலாளர் குழுவினால் கொடைக்கானல் ஏரிலிருந்து சேகரிக்கப்பட்ட நீர், வண்டல் மற்றும் மீன் மாதிரிகளை பகுப்பாய்வு செய்யப்பட்டதில், பாதரச வெளியேற்றம் நிறுத்தப்பட்டு நான்கு ஆண்டுகளுக்குப் பிறகும் பாதரசம் அளவு உயர்ந்த அளவில் இருப்பதைக் காட்டியது. சுற்றுச்சூழலுக்கு ஏற்பட்ட சேதம் மற்றும் தொழிற்சாலையில் பாதரசத்தால் மக்களுக்கு ஏற்பட்ட பாதிப்பு தொடர்பான விஞ்ஞான ஆய்வுகள் தொடர்ச்சியாக அரசு மற்றும் அரசு சாரா அமைப்புகளால் நடத்தப்பட்டன.
# கொடைக்கானல் பாதரச நஞ்சு

## தளத்தை சரிசெய்தல்

கிரீன்பீஸ் மற்றும் தொழிற்சங்கங்கள் ஆகியன சூழலியல் மாசுபாடு குற்றத்துக்கு நிறுவனம் பொறுப்பேற்க வேண்டி அழுத்தம் கொடுத்தன. மேலும் அவை நிறுவனத்தின் மீது வழக்குத் தொடர ஒழுங்குமுறைக் குழுக்களைக் கேட்டுக் கொண்டன. 2006 ஆம் ஆண்டு, வெப்பமானி உற்பத்திக்குப் பயன்படுத்தப்பட்ட ஆலை, இயந்திரங்கள் மற்றும் பொருட்கள் மாசுபட்டவையாக கருதி தொழில்துறையில் மறுசுழற்சி செய்யத்தக்க காய்லான் பொருள்களாக மாற்றப்பட்டன. அடுத்த ஆண்டு, ஆலையினால் மாசுபடுத்தப்பட்ட மண் போன்ற சிக்கல்களின் தீர்வுக்காக தொழிற்சாலைகளில் நீரி நிறுவனமானது (NEERI) சோதனைகளை நடத்தியது. அது மண் கழுவுதல் மற்றும் வெப்ப மறுபயன்பாட்டின் மாற்று நெறிமுறையை போன்றவற்றை பரிந்துரைத்தது. இறுதியாக, தமிழ்நாடு மாசுக் கட்டுப்பாடு வாரியம் (தமாகவா) மண்ணில் உள்ள பாதசர செரிவை சரிசெய்ய, மண்ணில் 20 மில்லி / கி.கி. பாதரச செறிவு வரையிலான ஒரு மாற்று சிகிச்சை தரத்தை பரிந்துரைத்தது, அதாவது மாற்று சிகிச்சை முறை 20 மில்லி / கி.கி. இதன் விளைவாக, 2009 மே மாதம் முன்கூட்டியே சீராக்கும் வேலை தொடங்கியது.  
பொது நலக் குழுக்கள் மண் தூய்மைப்படுத்தும் அளவுகோல்களை எதிர்த்தும், யூனிலீவர் செலவுகளை குறைக்க குறைந்த தரத்தில் சுத்தமாக மாசுகட்டுப்பாட்டு வாரியம் உதவுவதாக குற்றம்சாட்டின. தமிழ்நாடு மாசுகட்டுப்பாட்டு வாரியத்தால் பரிந்துரைக்கப்பட்ட பாதரச அளவானது யுனிலீவர் நிறுவனம் இதுபோன்ற மாசுபாட்டை இங்கிலாந்தில் ஏற்படுத்தியிருந்தால், இவர்கள் நிர்ணயித்ததைவிட குறைந்தது 20 மடங்கு தூய்மையாக்கவேண்டி இருக்கும் என்றனர். சுத்திகரிப்பு மற்றும் தூய்மையாக்கல் போன்றவற்றிலும் சுத்திகரிப்பு நடவடிக்கைகளைத் தீர்மானிக்கவும் பொதுமக்களுக்கு அழைப்பு விடுத்தனர்.
# கொடைக்கானல் பாதரச நஞ்சு

## தொழிலாளர் உடல் கோளாறுகள்

தொழிற்சாலை மூடப்பட்ட பின்னர், பெங்களூர் சமூக நல மையத்தில் இருந்து சுகாதார வல்லுநர்கள் தொழிற்சாலையின் முன்னாள் தொழிலாளர்களிலிடம் ஒரு ஆய்வை நடத்தினர். அதில் தொழிலாளர்களிடையே பாதரச நச்சுத்தன்மையின் அறிகுறிகளான தோல் ஒவ்வாமை மற்றும் அது தொடர்புடைய பிரச்சினைகள் போன்றவற்றைக் கண்டறிந்தனர்.  
கொடைக்கானல் தொழிற்சாலையானது 2001 ஆம் ஆண்டு மூடப்படுவதற்கு முன் மேம்பட்ட தொழில்சார் பாதுகாப்பு மற்றும் சுகாதார அமைப்புகள் இருந்ததாக நிறுவனம் கூறியது தொழிற்சாலையில் இருந்த உள் கண்காணிப்பு மற்றும் தொழிற்சாலை செயல்பாட்டின் போது நியமிக்கப்பட்ட அதிகாரிகளால் நடத்தப்பட்ட வெளிப்புற தணிக்கை ஆகியவை தொழிற்சாலைகளில் தொழிலாளர்கள் வேலை செய்த காலகட்டத்தைப் பொறுத்தமட்டில் தொழிலாளர்களிடம் பாதகமான விளைவுகளை ஏற்படுத்தவில்லை என்பதைக் காட்டின.  
நிறுவனமானது அதன் தொழில் சுகாதார கண்காணிப்பு அதன் முடிவுகளை அனைத்திந்திய மருத்துவ அறிவியல் கழகம் (எய்ம்ஸ்) மற்றும் தொழில் சுகாதார தேசிய நிறுவனம் (NIOH) ஆகியவை ஒப்புக்கொண்டதாகக் கூறியது.  
2006 ஆம் ஆண்டு பிப்ரவரி மாதம், தொழிற்சாலையின் முன்னாள் ஊழியர்களின் ஒரு குழுவானது, புதிய சுகாதார ஆய்வை நடத்தி, தங்களுக்கு பொருளாதார மறுவாழ்வு கோரி சென்னை உயர்நீதி மன்றத்தை அணுகினர். ஒரு வருடம் கழித்து, தொழிலாளர்கள் மற்றும் அவர்களின் குடும்பத்தினரின் உடல் நலச் சிக்கல்களுக்கு அவர்கள் அதற்கு முன்பு இந்தத் தொழிற்சாலையில் பணிபுரிந்தபோது ஏற்பட்ட பாதரச கசிவுதான் காரணமா என ஆய்வு செய்ய சென்னை உயர் நீதிமன்றம் ஐ.டி.ஆர்.சி., எய்ம்ஸ் மற்றும் என்.ஐ.ஓ.ஹெச்.எல் ஆகியவற்றின் பிரதிநிதிகளையுடைய ஐந்து உறுப்பினர்களைக் கொண்ட நிபுணர் குழுவொன்றை அமைத்தது. இந்தக் குழுவானது 2007 அக்டோபரில் தொழிற்சாலைக்கு விஜயம் செய்தும் அதைத் தொடர்ந்து முன்னாள் தொழிலாளர்களை ஆய்வு செய்த பின்னர் குழுவினர் வெளியிட்ட அறிக்கையில், "தொழிற்சாலையின் தொழிலாளர்களின் தற்போதைய மருத்துவ நிலைக்கும் " கடந்த காலத்தில் தொழிற்சாலைகளில் பாதரசத்தின் வெளிப்பாடுக்கும் " தொடர்பு என்பதற்கு எந்தவொரு ஆதாரமும் இல்லை என குறிப்பிட்டது. இந்த அறிக்கை ஏற்று, சென்னை உயர்நீதி மன்றம், புதிய சுகாதார ஆய்வுக்கான தேவை என்ற கோரிக்கையை நிராகரித்தது. இதற்கிடையில், வழக்கு தொடர்புடைய ஒரு பிரதிவாதியுடனான தொழிலாளர் மற்றும் வேலைவாய்ப்பு அமைச்சு அமைச்சகம் பல்வேறு துறைகளில் உள்ள வல்லுநர்களை உள்ளடக்கிய ஒரு குழுவினால் ஒரு விரிவான ஆய்வு நடத்தியது. அதில் தொழிலாளர்களின் குழந்தைகள் கூட, பாதரசத்தின் வெளிப்பாடு காரணமாக பாதிக்கப்பட்டுள்ளனர் என்றது. அமைச்சகம் 2011 இல் சென்னை உயர்நீதி மன்றத்தில் தனது அறிக்கையை சமர்ப்பித்தது. அதில் தொழிலாளர்கள் மற்றும் அவர்களது குழந்தைகளுக்கு பாதரசத்தால் உடல்நலம் பாதிக்கப்பட்டுள்ளதைப் பொறுத்து, தொழிலாளர்களின் மதிப்பீட்டின் அடிப்படையில் வேலை இழப்பீட்டு ஆணையரிடம் இழப்பீடு பெறலாம் என்பதை ஆய்வு செய்ய பரிந்துரைத்தது. இது தொடர்பாக சென்னை உயர்நீதி மன்றத்திற்கு முன்பே வழக்கு தொடரப்பட்டுள்ளது.
# ஜீரோ (2016 திரைப்படம்)

**ஜீரோ** (Zero (2016 film)) ஓர் இந்தியத் தமிழ்த் திரைப்படமாகும். இப்படம் கனவுருச்சாயல் புனைவு கொண்ட திகில் திரைப்படம் ஆகும். இத்திரைப்படத்தை சிவ் மோஹா என்வர் எழுதி இயக்கியுள்ளார். இத்திரைப்படத்தில் அஸ்வின் ககுமனு மற்றும் சிவதா முன்னணிக் கதாபாத்திரங்களிலும், ஜேடி சக்கரவர்த்தி கதையை நகர்த்தி செல்லும் கதாபாத்திரமாகவும் நடித்துள்ளனர். இத்திரைப்படமானது இந்தி மொழியில் இதே பெயரில் மொழி மாற்றம் செய்யப்பட்டுள்ளது.
# ஜீரோ (2016 திரைப்படம்)

## கதைக்களம்

இத்திரைப்படம் ஆதாம் மற்றும் ஏவாள் ஆகியோரைப் படைத்த விதத்தில் இருந்து தொடங்குகிறது. பின்னர், திரைக்கதையானது, புதியதாகத் திருமணமான தம்பதியினர் பாலா (அஸ்வின் ககுமனு) மற்றும் பிரியா (சிவதா) தங்களது புதிய அடுக்ககத் தளத்திற்குக் குடிபுகும் நிகழ்விற்கு நகர்கிறது. பாலாவின் தந்தை பிரியாவின் குடும்பத்தில் உள்ள உளப் பிறழ்வு நோய் பின்னணியினால் இத்திருமணத்திற்கு இசைய மறுக்கிறார். பிரியா கருவில் இருந்த போது அவளது தாயார் மனநலக் குறைவிற்கு ஆளாகி பிரியாவை ஈன்று விட்டு இறந்து போனார். பாலா பிரியாவின் தாய்க்கு நேர்ந்தது தெரிந்திருந்தும் அதை ஏற்றுக் கொள்கிறார். தங்களது புதிய இல்லத்திற்குச் சென்ற பிறகு, இளம் தம்பதியினர் ஒரு கடைக்குச் சென்று உதட்டுச்சாயம் ஒன்றை எடுத்து விட்டு அதற்குப் பணம் செலுத்தாமல் விட்டு விடுகிறாள். அவள் தான் உதட்டுச்சாயம் எடுத்ததை மறந்து விட்டதாகக் கூறி பாதுகாவலரிடம் சண்டையிடுகிறார். வீட்டிற்கு வந்த பிறகு, வீட்டிற்கு வந்திருந்த பாலாவின் தந்தையுடன் பேச மறுக்கிறாள். தனது அடுத்த வீட்டுக்காரருடன் பேசும் போது அவள் ஏன் கருத்தரிக்கக்கூடாது என்பதைத் தனது தாய்க்கு நிகழ்ந்ததைக் காரணம் காட்டி விவரிக்கிறாள். அன்றைய இரவில், பிரியா தனது தாயுடன் கனவில் தன்னைக் கடையில் எவ்வாறு திருடி என்று பட்டம் சுமத்தினார்கள்? என்று விவாதிக்கிறாள். மேலும், தனக்கு இளஞ்சிவப்பு நிறத்தின் மீது எவ்வளவு ஆசை என்பைதயும், அதை எவ்வளவு நேசிக்கிறாள்? என்பதையும் சொல்லி தான் திருடியதாக ஒப்புக்கொள்கிறாள். அதன் பிறகு, அவள் தனது தாயாருடன் கனவு வாழ்க்கையில் நுழைந்து துாக்கத்தில் நடக்கும் நிலைக்கு மாறுகிறாள். இந்த நிலையில் தான், எதிர்காலத்தில் நடக்கவிருப்பது நிகழ்கிறது. அவள் அதிக மாயத்தோற்றங்களைக் காணத் தொடங்குகிறாள். கிட்டத்தட்ட உளப்பிறழ்ச்சியடைந்தவளாகவே மாறி விடுகிறாள். ஒரு நாள் பாலாவை அறைந்து விடுகிறாள். பிரியாவின் உடலை எடுத்துக் கொண்டு லிலித் (ஆட்ரியானே) சுதந்திரமாக சுற்றித் திரிகிறார். பாலா ஆவிகளுடன் பேசக்கூடிய மீ்இயல் திறன் கொண்ட மந்திரத் திறன் கொண்ட சாலமோனைத் (ஜேடி சக்ரவர்த்தி) தேடிச்செல்கிறார், அவரிடம் தனது வினோதமான நிலைமையை விளக்குகிறார். சாலமோன் பிரியாவைத் தொட்ட போது ஆதாமிற்காக உருவாக்கப்பட்ட லிலித் ஆதாமிற்கு எதிராக நடந்து கொண்டதால் ஆதாமுக்கு சரியான இணையாக ஏவாளைக் கடவுள் உருவாக்கியதாகவும் லிலித் சாத்தானுடன் இணைந்து குழந்தை பெற்றுக்கொள்ள முயற்சித்த போதெல்லாம் அந்த கரு சிதைந்து போகும்படி கடவுள் சாபமிட்டிருந்தார். இதனால், வெறுப்படைந்த லிலித் தீவிரமான வெறுப்படைந்த ஆன்மாவாக மாறி உலகில் கருத்தரிக்கும் குழந்தையின் தாய் உடலுக்குள் புகுந்து அவர்களைக் கொன்று, தன்னுடன் தீய ஆன்மாக்களாக அவர்களையும் சேர்த்துக் கொண்டு வருகிறார். பிரியாவின் தாயார் மட்டுமே குழந்தையை உயிருடன் பெற இயன்றது. சாத்தானின் யோசனைப்படி லிலித் இளஞ்சிவப்பு நிற பாம்பாக மாறி இந்த உலகத்தை அழிக்கும் தருணத்தை எதிர்பார்க்கிறார். பாலாவின் புனிதமான தன்மையின் காரணமாக, பிரியாவை பாலா தொட நேரும் போது பிரியா தனது பழைய நினைவுகளையெல்லாம் பெறுகிறாள். சாலமோனும், உலகில் உள்ள அனைத்து குருமார்களும் இணைந்து சாத்தானின்்முயற்சியைத் தோற்கடிக்க முயற்சிக்கின்றனர். கடவுள் நேரத்தை உறைய வைத்து சாத்தானின் முயற்சி வீணில் போகச் செய்கிறார். கடவுள் பிரியாவையும், அவளது குழந்தையையும் ஆசீர்வதிக்கிறார். சாத்தான் மீண்டும் தனது அரக்க உருவத்தை எடுத்து மீண்டும் உலகை அழித்தே தீருவேன் என்று சவால் விட திரைப்படம் முடிகிறது.
# ஜீரோ (2016 திரைப்படம்)

## நடிப்பு

- பாலாவாக அஸ்வின் ககுமனு
- பிரியாவாக சிவதா
- சாலமனாக ஜேடி சக்கரவர்த்தி
- ரவி ராகவேந்திரா
- துளசி
- லிலித்தாக ஆண்ட்ரியான் நெளரிகத்
- அனுாப்பாக அனுாப்
- கோரனாக கிருஷ்ணகுமார்
# ஜீரோ (2016 திரைப்படம்)

## தயாரிப்பு

இயக்குநர் பரத் பாலாவின் இணை இயக்குநராக இருந்த ஷிவ் மோஹா ஒரு பேய் மற்றும் திகில் படத்தை தயாரிப்பதற்கு முன் வேலையில் ஈடுபட்டார். படத்தயாரிப்புக்கான முன் முயற்சியின் போது தயாரிப்பாளர்களை அணுகினார். அஸ்வின் மற்றும் சிவதா ஆகியோரை முன்னணி கதாபாத்திரங்களாக ஒப்பந்தம் செய்தார். இந்தக் குழு சூன் 2014 இல் தயாரிப்பைத் தொடங்கினர். சென்னையில், அஸ்வின், சிவதா, ஜேடி சக்கரவர்த்தி ஆகியோர் நடித்த காட்சிகளைச் சென்னையில் படமாக்கினர். மேலும், சில காட்சிகள் வட இந்தியாவில் படம் பிடிக்கப்பட்டன.
# நகச்சொத்தை

**நகச் சொத்தை** அல்லது **நகப்படை** (**Onychomycosis**, also known as **tinea unguium**,) என்பது நகத்தில் ஏற்படும் பூஞ்சை பாதிப்பு விளைவு ஆகும். இந்த பாதிப்பு கால் நகங்களிலோ அல்லது விரல் நகங்களிலோ தோன்றலாம். என்றாலும் கால் நகங்களிலேயே பெரும்பாலும் இது தோன்றுகிறது.  
இதற்கான சிகிச்சையானது அறிகுறிகளை அடிப்படையாக கொண்டதாக இருக்கலாம். என்றாலும் இதற்கு பூஞ்சைக் கொல்லி மருந்தே பரிந்துரைக்கப்படுகிறது.  
இது வயதுவந்தோரில் எண்ணிக்கையில் சுமார் 10 விழுக்காட்டினருக்கு ஏற்படுகிறது. இது நகங்களில் ஏற்படும் மிகப் பொதுவான நோய் ஆகும்.  
இதைக் குறிக்கும் மருத்துவப் பெயரான Onychomycosis என்ற சொல்லானது பண்டைய கிரேக்க மொழியில் இருந்து உருவாக்கப்பட்டது. பண்டைய கிரேக்கத்தில் ὄνυξ *ónux* "நகம்", μύκης *múkēs* "பூஞ்சை" மற்றும் -ωσις *ōsis* "வினைசார் நோய்" என்பதாகும்.
# நகச்சொத்தை

## அறிகுறிகள்

நகச் சொத்தையின் பொதுவான அறிகுறியானது நகம் பால்போல் வெளுத்துக் காணப்படும் சிலருக்கு நகம் மஞ்சள் நிறத்தில் கோடு கோடாகத் தெரியும். நகம் தடித்து கரடுமுரடாகத் தெரியும். நாளடைவில் நகம் பிளவுபட்டு உடைந்துவிடும். இறுதியில் அது தானாகவே விழுந்துவிடும். இதனால் வேகமாக ஓடவோ அல்லது வேகமாக நடக்கவோ இயலாத நிலை ஏற்படும். சிகிச்சையளிக்காமல் விட்டுவிட்டால், நகத்துக்கு அடியிலும், சுற்றிலும் உள்ள தோலிலும் வலி ஏற்படலாம்.,
# நகச்சொத்தை

## மருத்துவம்

இந்த நோயிக்கு சிகிச்சையாக பூஞ்சைகளைக் கொல்ல வீரியமான மாத்திரை, மருந்துகளும், வெளியில் பூச களிம்புகளும் அளிக்கப்படுகின்றன. என்றாலும் இது குணமாக நீண்டகாலம் எடுக்கும்.
# பத்தியம்

**பத்தியம்** என்பது (Diet Regimen) பொதுவாக நோயாளிகள் உண்ணவேண்டிய அல்லது உண்ணக்கூடாத உணவுகளை குறிப்பிடப்படுவதாகும். இது பெரும்பாலும் சித்த மருத்துவம் போன்ற பாரம்பரிய மருத்துவத்தில் வலியுறுத்தப்படுகிறது என்றாலும், பிற மருத்துவ முறைகளிலும் வலியுறுத்தப்படலாம். குறிப்பிட்ட நோய் பாதித்தவர்கள் குறிப்பிட்ட உணவை உண்ணக்கூடாது என்பதே பெரும்பாலும் இதில் வலியுறுத்தப்படுகிறது. எடுத்துக்காட்டாக காய்ச்சல் கண்ட ஒருவர் பட்டினி இருப்பதுவே சிறந்த மருந்து என்று *லங்கணம் பரம ஒளடதம்* என்ற பழமொழி கூறுகிறது.
# மஞ்சள் வரி காகிதக் குளவி

**மஞ்சள் வரி காகிதக் குளவி** (***Ropalidia marginata***) என்பது பழைய உலகைச் சேர்ந்த காகிதக் குளவிஇனத்தைச்சேர்ந்தகுளவிவகை ஆகும். இது சமூக உயிரினமாக கூட்டாக வாழும்இயல்பைக்கொண்டது. இவற்றில் ராணிக் குளவி, பெண் குளவி, ஆண் குளவி, வேலைக்காக் குளவி போன்ற வேறுபாடுகள் உண்டு. இதன் கூடு காகிதத்தைப் போன்ற இழைகளால் அமைக்கப்பட்டிருக்கும். அவை தேன்கூட்டை ஒத்த அறுகோண வடிவில் அறைகள் கொண்டதாக இருக்கும். மூடப்படாத இந்தக் கூட்டுக் கூடு ஒன்று அல்லது இரண்டு முனைகளில் ஒட்டியிருக்கும்.
# மஞ்சள் வரி காகிதக் குளவி

## விளக்கம்

இந்தக் குளவிகளின் ஆரஞ்சு பழுப்பு நிற வயிற்றின் பின்பகுதியில் மஞ்சள் நிற வரியைப் போன்ற பட்டையைக்கொண்டிருக்கும். பொதுவாக இவை 1.5 செ.மீ. நீளம் கொண்டவையாக இருக்கும். இவை வேட்டையாடி உண்ணக்கூடியன. இனிப்பான திரவங்களையும் உறிஞ்சும். மூர்க்கமான இவை தூண்டப்பட்டால் கொட்டும். கொட்டினால் கடுமையாக வலிக்கும்.
# தோடா எருமை

**தோடா எருமை** என்பது தமிழ்நாட்டின் நீலகிரி மாவட்டத்தில் வாழும் தோடர் பழங்குடி மக்களால் வளர்க்கப்படும் எருமை இனமாகும். இந்த எருமைகள் படுகர், கோத்தர் போன்ற பழங்குடிகளும் வளர்க்கின்றனர். என்றாலும் தோடர் இனமக்களின் வாழ்வில் மிக இன்றியமையாத விலங்காக இவை உள்ளன. இவர்கள் தங்கள் வீடுகளில் ஆண் எருமைகளை பெரும்பாலும் வளர்ப்பதில்லை. அவை *ஊர்திரி* உயிரினமாக காட்டில் அலையும். 1848 ஆம் ஆண்டில் 2,171 தோடா எருமைகளும், 1994 ஆம் ஆண்டு 3,531 என்றும் 2013 ஆம் ஆண்டு 3,003 எருமைகள் இருந்ததாக கணக்கெடுக்கப்பட்டுள்ளது.
# தோடா எருமை

## விளக்கம்

இவை கனத்த உடலும், வேகமாக ஓடுவதற்குத் தேவையான குளம்புகளுடன், மூர்க்கத்தனம் கொண்டவையாக எப்போதும் அலைந்து கொண்டிருக்கும் தன்மை கொண்டவை. இவை பெரும்பாலும் பழுப்பு அல்லது சாம்பல் நிறத்துடன் காணப்படும். இவற்றின் உடலில் அடர்த்தியான ரோமங்கள் இருப்பதால், இவை அதிக மழையும் அதிக வெப்பமும் கொண்ட பகுதிகளில் வாழும் திறன் கொண்டவையாக இருக்கின்றன. இவற்றின் கொம்புகள் பிறைநிலாபோல அரைவட்ட வடிவில் சுமார் 62 செ.மீ. நீளத்துக்கு அமைந்திருக்கும். பெண் எருமைகள் தங்களின் முதல் ஈனுதலுக்கு நான்கு ஆண்டுகளை எடுத்துக்கொள்கின்றன. அதன்பிறகு ஒவ்வொரு 14 மாதங்களுக்கு ஒருமுறை அவை கன்றுகளை ஈனுகின்றன.
# தோடா எருமை

## பால்

இந்த எருமைகளின் ஆண்டு பால் உற்பத்தி 500 கிலோ. இவற்றின் பால் அதிக கொழுப்புச் சத்துக்காகப் பெயர் பெற்றவை. இந்தப் பாலில் 8 சதவீதக் கொழுப்புச் சத்து உண்டு.
# நேபாள அரசு

**நேபாள அரசு** (**Government of Nepal**) , நேபாளத்தின் உயர் நிர்வாக அமைப்பும், மைய அரசாகும்.  
நேபாள இராச்சியத்தில் மன்னராட்சி முறை ஒழிக்கப்படுவதற்கு முன்னர் நேபாள அரசை *மன்னரின் மாட்சிமை வாய்ந்த அரசு* என அழைக்கப்பட்டது..  
நேபாள நாட்டின் அதிபராக குடியரசுத் தலைவரும், நேபாள அரசின் நிர்வாகத் தலைவராக பிரதம அமைச்சரும் செயல்படுகின்றனர்.  
நேபாள நாடாளுமன்றத்தால் தேர்ந்தெடுக்கப்பட்ட பிரதம அமைச்சரின் தலைமையிலான அமைச்சரவையின் பரிந்துரைகளின் படி, குடியரசுத் தலைவர் செயலாற்றுகிறார்.  
குடியரசுத் தலைவரின் அதிகாரங்கள் சடங்கு பூர்வமானதே.  
நேபாளத்தின் அரசியலமைப்புக்குட்பட்ட அமைப்புகளின் தலைவர்களை, அமைச்சரவையின் பரிந்துரைகளின் படியே, குடியரசுத் தலைவர் நியமிக்கிறார். விதிவிலக்காக, நேபாள அரசின் தலைமை வழக்கறிஞரை மட்டும் பிரதம அமைச்சரே நியமிப்பார்.